**IRÁNYELVEK - TERVEZET**

**a 2019. augusztus 27. – szeptember 06. közötti nyári kiköltözések illetve őszi át- és beköltözés lebonyolítására a KTK-ban**

1. **Általános költözési paraméterek**



A BME KI, a GHK, a TTK HK és az Üzemeltető képviselőivel folytatott egyeztetés eredményeként az alábbi rend szerint kell lebonyolítani a ki-, át-, és beköltözést.

**A őszi félévre történő elhelyezés 2020. január 31. 14:00 óráig szól, ami a Kollégiumi Bentlakási Megállapodásban (KBM) kerül feltüntetésre. A KBM aláírása a BME webes felületén elektronikusan valósul meg.**

**A beköltözéskor minden beköltöző nyilatkozatot tesz Üzemeltetőnek, a bentlakás feltételeiről és a személyes eszközök átvételéről, aminek aláírása a beköltözés feltétele.**

A napi költözésekre **elektronikusan a Kollégiumi Egységes Felvételi és Információs Rendszerben** (**kefir.bme.hu**) kell jelentkezni mindenkinek, kivéve az akadálymentes átköltözésben résztvevőket és a maradókat.

**Költözésre a ki-, be- és átköltözőknek jelentkeznie kell legkésőbb a költözését megelőző nap 21:00 óráig. A jelentkezést elmulasztók automatikusan 4 fegyelmi pontot kapnak a BME Hallgatók Fegyelmi Kártérítési és Jogorvoslati Szabályzata 1. sz. mellékletének  4.1.1. pontja értelmében.**

Akadálymentes átköltözésre jelentkezni a recepcióra kihelyezett napi ívre történő feliratkozással lehet, a kollégisták 1 órás idősávokra jelentkezhetnek. Az ív 2019. augusztus 27. napján 10:00 órakor kerül kihelyezésre a recepción. Az ívet a kollégista tölti ki, amit az aláírásával megerősít. Az ív kitöltésekor, a recepciós feladata ellenőrizni, hogy az egy órás idősávban **max. 15 fő költözhet.** Amennyiben a keret megtelt, akkor arra fel kell hívni a figyelmét a jelentkező kollégistának és vele egyeztetve másik idősávba lehet csak a jelentkezését elfogadni. Minden kollégista csak egy időpontot jelölhet meg. **Az akadálymentes átköltözés során az egy órás sávba az olyan jelentkezők száma, akik szoba leadók (utolsó) és felvevők (első) is egyben, nem lehet több mint 7 fő.**

**Aki 2019. augusztus 27. - én tartozik** **a KI-nak, az csak KI engedéllyel költözhet be.**

**Kiköltözni, a költözési időszak előtt minden nap 21:00 óráig, szoba átadással történő kiköltözés esetén hétfő –csütörtökig: 16:00 óráig, péntek 13:30 óráig lehet. A költözést úgy kell elindítani, hogy ezen időpontokig az be is fejeződjön. Szabad kiköltözési napokon a megadott határ-órakor a költözés befejeződik a sorbaállástól függetlenül, míg költözési napon a költözésre jelentkezettnek az órasáv feléig óra:30-ig történő megjelenése esetén a költözés lebonyolításra kerül.**

**Listák megküldése és kihelyezése:**

**2019. augusztus 21. szerda**

* + - Üzemeltető legkésőbb **09:00** óráig megküldi GHK, TTK HK képviselőjének az aktuálisan bent lakók listáját

**2019. augusztus 26. hétfő**

* + - a végleges listát a KI-tól kapja meg az Üzemeltető **11:00** óráig, amiben megjelölésre kerülnek a:
      * kiköltözők,
      * maradók,
      * átköltözők,
      * beköltözők,
      * gólyaszobák
    - a KI által megküldött lista megtestesíti az elektronikus KBM-eket azaz a listában szereplők kollégiumi felvételt nyertek;

**A napi elektronikus jelentkezési íveket a GHK megküldi az Üzemeltetőnek e-mailben minden nap reggel 7:00 óráig.**

**Kártyák átállítása:**

**2019. augusztus 28. kedd**

* + - a beléptető kártyák érvényessége átállításra kerül
      * kiköltözőknek: 2019. augusztus 29. 10:00 órára;
      * átköltözőknek: 2019. augusztus 30. 21:00 órára;
      * maradóknak: 2019. szeptember 13. 14:00 órára

1. **Költözési napok:**

* **augusztus 26 - 27.** (hétfő - kedd)

**Szabad kiköltözés**: elektronikus vagy papír alapú jelentkezés nélkül lehet a recepción kezdeményezni a kiköltözést az alábbiak szerint:

* + - utolsó kiköltöző esetén kiköltözés 08:00 – 16:00 óra között;
    - kiköltözés nem utolsó 08:00 – 21:00 óra között;
    - ebédszünet 12:00 – 13:00 óra között
* **A III. emeleti gólya szobák átadása felelősöknek hétfőn 13:00 – 15:00 óra között;**

**Akadálymentes** **átköltözés kollégiumon belül (lásd 5. oldal),** amire jelentkezni a recepción kihelyezett papír alapú íven kell **nem első / és nem utolsó 16:00 - 21:00 óra között;**

* **augusztus 28.** (szerda)

K**iköltözésre elektronikus felületen kell jelentkezni**, a kiköltözés az alábbiak szerint történhet:

* + - kiköltözés 08:00 – 16:00 óra között;
    - ebédszünet 12:00 – 13:00 óra között

**Akadálymentes** **átköltözés kollégiumon belül (lásd 5. oldal),** amire jelentkezni a recepción kihelyezett papír alapú íven kell **nem első / és nem utolsó 16:00 - 21:00 óra között;**

* **augusztus 29.** (csütörtök)

**Kiköltözés KI engedéllyel** (elektronikus jelentkezéssel) 08:00 – 10:00 óra között;

* + - kényszerkiköltöztetés 10:00 – 11.00 óra között
    - ebédszünet 12:00 – 13:00 óra között

**Akadálymentes átköltözés kollégiumon belül (lásd 5. oldal),** amire jelentkezni a recepción kihelyezett papír alapú íven kell első/és utolsó **10:00 – 16:00 óra között**;

**Akadálymentes** **átköltözés kollégiumon belül (lásd 5. oldal),** amire jelentkezni a recepción kihelyezett papír alapú íven kell **nem első / és nem utolsó 16:00 - 21:00 óra között;**

* **augusztus 30.** (péntek)

**Kiköltözés KI kollégiumok közötti**

* + - elektronikus jelentkezéssel beköltözés csak eÁllapotlapon, elektronikus jelentkezéssel
      * kiköltözés 08:00 – 12:00 óra között;
      * kényszerkiköltöztetés 12:00 – 13.00 óra között
      * beköltözés első (nem első) 13:00 – 16:00 óra között;
      * beköltözés nem első 16:00 – 21:00 óra között;
    - ebédszünet 12:00 – 13:00 óra között
* **A gólya szobák átadása felelősöknek 08:00 – 12:00 óra között;**

**Üzemeltető a gólyákat a megkapott lista alapján beköltözteti az eÁllapotlapba,** A gólya létszámnak megfelelő ágynemű és névvel ellátott leragasztott borítékban elhelyezett beléptető kártya, szobakulcs átadása.

* **augusztus 31.** (szombat)
  + - **nincs költözés**
* **szeptember 01.** (vasárnap)
  + - **Gólyák beköltözése**
* **szeptember 02. (**hétfő**) – 05.** (csütörtök)

Beköltözésre elektronikus felületen kell jelentkezni, a beköltözés az alábbiak szerint történhet:

* + - első beköltöző esetén beköltözés 8:00 – 16:00 óra között;
    - beköltözés 8:00 – 21:00 óra között.
    - ebédszünet 12:00 – 13:00 óra között
* **szeptember 06.** (péntek)

Beköltözésre elektronikus felületen kell jelentkezni, a beköltözés az alábbiak szerint történhet:

* + - első beköltöző esetén beköltözés 8:00 – 13:00 óra között;
    - beköltözés 8:00 – 21:00 óra között.

1. **A költözés szabályai**

A ki-, át- és beköltöző kollégisták a **recepción** három ponton intézhetik költözési ügyeiket:

* „A” és „B” beléptető terminál: beköltözéskor a Nyilatkozat 2 példányban történő kitöltésével és aláírásával, míg kiköltözésnél a kiköltözési jegyzőkönyv felvételével és a személyes eszközök átadás-átvételével költözhetnek ki vagy be a Kollégiumba a kollégisták az általuk megjelölt idősávban,
* szoba átadó pont: az első beköltöző vagy utolsó kiköltöző az általa megjelölt idősávban az Üzemeltető képviselőjével felmegy a szobába átadás átvételre és azt az **e-Állapotlapon** is lezárják jelszavuk begépelésével.
  1. **A költözés menete:**

**A költöző az általa megjelölt idősávban, legkésőbb félórával annak vége előtt jelenjen meg a recepción.**

* **kiköltöző:** valamelyik beléptető terminálnál a kiköltözési adminisztrációt elvégzi és leadja a személyesen átvett eszközöket (párnahuzat, paplanhuzat, lepedő, beléptető kártya, szobakulcs) a recepciósnak. Esetleges hiány vagy károsodás esetén kifizeti a térítendő összeget vagy nyilatkozik annak BME KI által a NEPTUN-ban történő kiírásáról a kiköltözési jegyzőkönyvön. A jegyzőkönyv 2 példányban készül, melyből az egyik a kiköltözőé egy pedig az Üzemeltetőnél marad. A kiköltözést a **recepciós** elindítja az e-Állapotlapon is, amit a kiköltöző kollégista a jelszavának beírásával véglegesít.
* **utolsó kiköltöző:** a szoba átadó pontról felmennek a szobájába az Üzemeltető képviselőjével, és az e-Állapotlapon rögzítik a szoba állapotában bekövetkezett változásokat, melyet követően mindketten aláírnak a dátum és időpont (óra, perc) feltüntetésével. Károkozás esetén, az e-Állapotlapon, vagy külön jegyzőkönyvben rögzítik a károkat. Amennyiben a szobaátadó vitatja a károkozás tényét, kötelező KI gondnok és Üzemeltető gondnokának állásfoglalása is. A jegyzőkönyvet az indoklások leírásával minden érintett félnek alá kell írnia. Az utolsó kiköltöző az Üzemeltető képviselőjével együtt visszamegy a recepcióra, ahol az utolsó kiköltöző beáll valamelyik terminál előtti sor elejére (a folyamatban lévő ügy intézését megvárva) és elvégzi az előző bekezdés szerinti kiköltözési adminisztrációt.
* **extra kiköltözés:** Az a kollégista, aki tanulmányi okok miatt nem tud eleget tenni költözési kötelezettségének engedélyt kérhet a BME KI-tól ([kollegiumok@mail.bme.hu](mailto:kollegiumok@mail.bme.hu)) későbbi kiköltözésre **2019. augusztus 21 10:00 óráig, melynek eredményéről aznap 16:00 óráig értesítést kap KI-tól**. Erről a BME KI másnap 10:00 óráig e-mail-ben értesíti az Üzemeltetőt. A BME KI a későbbi kiköltözést csak akkor engedélyezi, ha nem akadályoz más beköltözőt.
* **átköltöző:** az a kollégista, aki őszi elhelyezést kapott és
  + **marad a szobájában,** akkor valamelyik beléptető terminálnál 2019. szeptember 7. 8:00 – 2019. szeptember 13. 14:00 óra között aláírja az új NYILATKOZAT 2 példányát – bármely napon 8-21 óra között - és ezeken nyilatkozik az átvett vagy már nála lévő eszközökről (párnahuzat, paplanhuzat, lepedő, beléptető kártya, szobakulcs) és érvényesítteti beléptető kártyáját;
  + **nem marad a szobájában,** akkor elvégzi a kiköltöző vagy az utolsó kiköltöző adminisztrációját a recepción (ekkor érvényesíttetheti beléptető kártyáját). Ezt követően elvégzi az első beköltöző vagy a beköltöző adminisztrációját a recepción, azzal a különbséggel, hogy felvett ágyneműjét (paplanhuzat, párnahuzat és lepedő) magával viszi az új szobájába.
  + **más kollégiumba/ból költöző:** 
    1. az a kollégista, aki az őszi félévben a Kármán Tódor Kollégiumban lakott, és a következő félévben valamelyik másik kollégiumban kapott férőhelyet.
    2. az a kollégista aki az őszi félévben nem a Kármán Tódor Kollégiumban lakott, de most ide költözik.
* **akadálymentes** átköltözést lehet megvalósítani, ha az átköltöző olyan szobába költözik ahol
  + **nem lakik senki**
  + **őszre ottmaradó lakik**.

Az akadálymentes átköltözés önszerveződését az érintett kollégisták alapesetben az előző napok kiköltözései alapján tudják megtenni, de nem zárjuk ki az aznap már lezajlott átköltözésekből adódó lehetőségeket.

Azaz akadálymentes átköltöző, **aki egyben szoba átvevő és átadó**, és az eszközeit **költözésre és a szoba áttekintésére alkalmasan összekészítette**:

* + a recepción elvégzi a kiköltözési adminisztrációt (kiköltözési táblázat + beléptető rendszer), aláírja az NYILATKOZAT-okat és a recepciós érvényesítteti beléptető kártyáját;
  + Üzemeltető képviselőjével – aki magával viszi az átköltöző NYILATKOZAT hallgatói példányát és az új szoba kulcsát – felmegy a régi üres szobájába és
    - ha a szoba átadható állapotban van,
      * akkor átadja a régi, üres szobát Üzemeltető képviselőjének az e-Állapotlapon;
      * Üzemeltető képviselőjével átmennek az új szobájába, akitől az e-Állapotlapon átveszi új szobáját;
      * Üzemeltető képviselőjétől átveszi a saját NYILATKOZAT példányát és új szobája kulcsát.
    - **ha a régi szoba nincs átadható állapotban,**
      * akkor Üzemeltető képviselője bezárja a szobát és lemegy a recepcióra, visszaadja a recepciósnak a NYILATKOZAT hallgatói példányát irattárazásra és az új szoba kulcsát;
      * a recepciós a kiköltözési táblázatban és a beléptető rendszerben visszaállítja a kiköltöző státuszát bentlakóra és a beléptető kártyájának jogosultságát 2019. augusztus 30. 21:00 órára.
      * az átköltöző visszamegy a recepcióra és felveszi régi szobája kulcsát;
      * az átköltöző ismét jelentkezhet átköltözésre, ha a szobáját átadásra alkalmassá tette.
* **első beköltöző:** az a kollégista, aki őszi elhelyezést kap, a beléptető terminálnál a megadott idősávban aláírja az NYILATKOZAT 2 példányát, ezeken nyilatkozik az átvett eszközökről (párnahuzat, paplanhuzat, lepedő, beléptető kártya, szobakulcs) és érvényesítteti beléptető kártyáját. Ezt követően a szoba átadó pontról Üzemeltető képviselőjével ellenőrzik a szobát és az e-Állapotlapon rögzítik a szoba állapotában észlelt eltéréseket, melyet mindketten jelszavuk begépelésével véglegesítenek.
* **beköltöző:** az a kollégista, aki őszi elhelyezést kap, valamelyik beléptető terminálnál a megadott idősávban aláírja az NYILATKOZAT 2 példányát, ezeken nyilatkozik az átvett eszközökről (párnahuzat, paplanhuzat, lepedő, beléptető kártya, szobakulcs) és érvényesítteti beléptető kártyáját őszi elhelyezés esetén 2020. január 31. 14:00 óráig, tartó belépési jogosultsággal. A beköltözést a **recepciós** elindítja az e-Állapotlapon is, amit a beköltöző kollégista jelszavának beírásával véglegesít (beköltözést követő 1 órán belül, amennyiben hibát észlel és az az e-Állapotlapon nem szerepel jelezheti az Üzemeltető felé ez vonatkozik az új beköltözőre).
* **kényszerkiköltözés:** az a kollégista, aki a megadott költözési időtartam alatt nem tesz eleget költözési kötelezettségének és
  + **ha jelen van:** akkor kényszerkiköltöztetési jegyzőkönyv felvétele mellett elvégzi a kiköltözési adminisztrációt.
  + **ha nincs jelen:** akkora BME KI gondnoka (vagy a HK-k képviselője) jegyzőkönyv felvétele mellett eszközeit összecsomagolják és saját helyiségükben elhelyezik. Utolsó kiköltöző esetén az Üzemeltető a szoba átvételét teszi meg a KI képviselőjével.
  + A kényszerkiköltözésre fordított idő - mindig a valós eljárás kezdetekor indul és a kiköltözési jegyzőkönyv aláírásával zárul - munkadíját és az eljárási díjat köteles megfizetni Üzemeltetőnek, melyek az alábbiak lehetnek:
    - csak adminisztráció szükséges a kiköltöztetéshez: **1.160,- Ft**
    - szoba átvétel is szükséges a kiköltöztetéshez: **2.310,- Ft**

A kényszerkiköltöztetés minden esetben előzetesen egyeztetésre kerül BME KI és Üzemeltető között.

* **A gólyák költözése** eltér a felsőéves hallgatók költözésétől, mely az alábbiak szerint történik:
  + a gólya szobák átadás-átvétel illetve beköltöztetése **e-Állapotlapon a KI gondnok és az Üzemeltető képviselőjének aláírásával** 2019. augusztus 30-án, történik meg;
  + az adatgazda (BME KI illetve a GHK, TTK HK) augusztus 27 - én megküldi az Üzemeltetőnek e-mailen a gólyák azon adatait, melyek az **Üzemeltetői Nyilatkozatban** szerepelnek és a hallgató fényképeit adathordozón Neptun kóddal azonosítva;
  + az Üzemeltető fenti adatok birtokában előkészíti a gólyák beléptető kártyáját (2019. szeptember 01. napi kezdő érvényesítéssel), szoba kulcsait, személyenként egy-egy lezárt borítékba, melyre feltüntetésre kerül a kollégista neve és szobaszáma. Ezen borítékokat Üzemeltetető átadja a GHK, TTK HK képviselőjének;
  + az Üzemeltető a gólyák számának megfelelő ágyneműt (paplanhuzat, párnahuzat, lepedő) átad a GHK, TTK HK képviselőjének augusztus 30-án;
  + GHK, TTK HK képviselői szeptember 03.-án 15:00 – 16:00 óra között elszámolnak fent átvett eszközökkel és átadják Üzemeltetőnek a beköltözött gólyák által aláírt **Üzemeltetői Nyilatkozat** egy-egy eredeti példányát, a be nem költözött gólyák felbontatlan borítékait és az át nem vett ágyneműket;
  + a gólyák belépése a Kollégiumba szeptember 01-én 7:00 – 16:00 óra között a GHK, TTK HK képviselőinek illetve a Recepció biztonsági őrének ellenőrzése mellett a lengőkapunál;
  + a gólyákat kísérő hozzátartozók csak az erre a célra kijelölt hallgatók kíséretében léphetnek be a kollégiumba, és közlekedhetnek az épületben belül;
  + **a GHK, TTK HK által beköltöztetett gólya az Üzemeltetői Nyilatkozat aláírást követően felmegy a szobájába és ott köteles megváltoztatni az eÁllapotlap által megküldött jelszavát.**
  + **a megküldött listában szereplő, de be nem költözött gólyákat Üzemeltető és KI gondnok kiköltözteti az eÁllapotlapból 2019. szeptember 03-án.**
  1. **A költözés alatti problémák kezelése:**
* Amennyiben a költözési adminisztráció lefolytatása során bármilyen nézeteltérés alakul ki, úgy a recepciósnak tilos vitába bocsátkoznia a kollégistával. **Egyet nem értés esetén a recepciósnak fel kell függeszteni a költöztetési folyamatot és a kollégistát a GHK-hoz kell küldenie. A vitás esetet a GHK képviselőjének jelenlétében kell tisztázni és szükség szerint azt jegyzőkönyvben kell rögzíteni. KI gondnok vagy mentor jelenléte esetén nem szükséges GHK bevonása (**GHK - Okolicsányi Péter 70/2283467, TTK HK - Schmidt Beáta 70/3422075**).**
* Amennyiben a szoba átadásakor bármilyen nézeteltérés alakul ki, akkor az Üzemeltető képviselőjének telefonon oda kell hívnia a KI gondnokát és jelenlétében kell tisztázni a vitás esetet. A hiba e-Állapotlapban való rögzítésekor, a hiba kiválasztása mellett a megjegyzés rovatban lehet kiegészíteni azt, részletező leírással, fénykép készítésével.
  1. **Költözés kiemelt szabályai:**
* Az a kollégista, aki akadályoztatás miatt nem tud eleget tenni költözési kötelezettségének, **meghatalmazott segítségével is kiköltözhet. A meghatalmazónak nem csak nyilatkozni kell a meghatalmazásról, de az e-Állapotlaphoz tartozó jelszavát és e-mail címét is meg kell adni a meghatalmazottnak!** Beköltözéskor a meghatalmazott felveheti a szoba kulcsát, beteheti a beköltöző holmiját és szoba átvételkor aláírja az e-Állapotlapot a meghatalmazó jelszavával, de az NYILATKOZAT aláírását és a beléptető kártya felvételét/érvényesítését csak személyesen teheti meg.
* A költözés során a kiköltöző, a beköltöző illetve a szobában maradó kollégista kérheti az Állapotlap használatát és azon megtehetik felelősségi nyilatkozatukat.
* A ki- és beköltözést segítendő, a kollégista költözését segítő beléphet a Létesítménybe a lengő kapun a kollégista felelősségére beléptető kártya nélkül és ott is távozhat 8:00 – 21:00 óra között. Előbbi időpont után, a vendégfogadás szabályai szerint lehetséges a segítők beléptetése.
* A költözési időszakban rendezvényt HK hozzájárulással lehet szervezni, de csak azok a rendezvények tarthatók meg, amiknek az engedélyezése lezárult legkésőbb 2019. augusztus 21. – én.
* Vendégfogadás a kiköltözési héten az alábbi:
  + költözési órasávok alatt csak akkor lehetséges, ha a recepciónál költözés miatt nem várakozik senki, azt követően az ÜKH szerint;
  + a költözési időszakban **az ebédszünet alatt** **nincs vendégfogadás.**
* Konditerem használata: **külsős vendégek** a konditermet augusztus 27. – szeptember 06. között **nem** használhatják.
  + A tornaterem használata a költözési időszakban 17:00 órától csoportos belépéssel valósulhat meg úgy, hogy előre leadott listák alapján biztosítja a recepció a csoport együttes be- és kilépését.
  1. **A szobák átvételének kiemelt szabályai:**
* minden szoba átadás átvétele korrekt módon valósuljon meg, melynek anyagi felelősségéről az ÜKH rendelkezik;
* a szobák átvételénél különös figyelemmel kell lenni az eszközök működésének ellenőrzésére és a szobák tisztaságának megfelelőségére;
* amennyiben a szobák tisztasága - mely minden eszközre vonatkozik – az átadáskor nem megfelelő és a jelzett hiányosságot szobaátadó nem kívánja pótolni, az Állapotlapon való feltüntetéssel és a hallgatóval történő aláírással kényszertakarítással kell helyreállítani a szobát (különös tekintettel a mosdóra és hűtőre!). A kényszertakarítást a kollégistának nem kell megvárnia, de ha a takarítás feltár valamilyen károsodást, akkor azt a BME KI gondnokával azonnal jegyzőkönyvben rögzíteni kell. Amennyiben **kényszertakarítás**ra kerül sor a **díjak** az alábbiak:
  + a teljes lakószoba takarítása: 4.320,- Ft;
  + mosdó és környezte takarítása: 1.350,- Ft
  + hűtőszekrény takarítása (leolvasztással): 1.000,- Ft
* amennyiben a szoba tisztaságának megítélésében az Üzemeltető és a kollégista között nincs megegyezés, úgy a kollégista hívhatja a KI gondnok segítségét. A KI gondnok dönthet úgy, hogy a vitatott terület takarítására nincs szükség, mely esetben viszont a beköltözés szoba átadásakor, a beköltöző által vitatott tisztaság helyreállítását a KI fedezi fenti díjakon.
* a lakószoba teljes takarítása a kiköltözést megelőző munkanap 16:00 óráig megrendelhető és fizetendő. Ebben az esetben a megrendelő és az Üzemeltetővel történő megegyezése alapján kerülhet takarításra a lakószoba vagy részei az Üzemeltető által. A várható díjak az alábbiak:
* a teljes lakószoba takarítása: 1.500,- Ft;
* mosdó és környezte takarítása: 950,- Ft
* hűtőszekrény takarítása (leolvasztás nélkül): 400,- Ft
* kiköltözéskor szükséges a hűtőszekrény mélyhűtőjének leolvasztása, a hűtő tisztán történő átadása, melynek megvalósítása az alábbi lehet:
  + a kollégista leolvasztja és kitakarítja a hűtőszekrényt
  + nem tesz semmit a hűtővel, ami automatikusan a kényszertakarítási díjat (1.000,- Ft) von maga után;
* a szobák átvételét az e-Állapotlapon érthető és kellően részletes megjegyzéssel szükség szerint fénykép rögzítésével a be vagy kiköltöző nyilatkozataival és a felek jelszavának begépelésével kell megtenni;
* a teljesen kiürített szobákat lehetőség szerint azonnal beköltözésre alkalmas állapotba kell hozni. Ha erre nincs mód, akkor a őszi elhelyezés alatt a szoba lakóival előre egyeztetve kell a hibákat kijavítani illetve kitakarítani;
* a költözési folyamatot a BME KI gondnokai segítik jelenlétükkel minden költözési napon amíg szoba átadásra sor kerülhet, 16:00 – 21:00 óra között - rugalmasan a napi költözési ütemezésnek megfelelően - GHK és 19:00 óra után a mentorok is bevonhatók a problémák megoldásába. A HK ill. mentor képviselők időrendi listáját és elérhetőségét KI megadja Üzemeltetőnek.
* **Az őszi elhelyezésre mindenkinek új Nyilatkozatot** kell aláírnia (a bent maradóknak és a kintről beköltözőknek egyaránt!) melynek egy eredeti példánya az Üzemeltetőé. Az őszi elhelyezést kapott, de a nyári férőhelyükön maradó hallgatók esetében az őszi jogviszony fenti nyilatkozat aláírásának napjától függetlenül a kijelölt ki- illetve átköltözési időszak leteltével megvalósul.
* Az őszi időszakban átköltözésre csak kivételes esetben van lehetőség GHK és KI engedéllyel.

Budapest, 2019. augusztus 8.

GHK TTK HK

BME KI ÜZEMELTETŐ